Η παροχή συστάσεων στις κυβερνήσεις των χωρών της Ευρωπαϊκής Ένωσης (ΕΕ), οι οποίες συνθέτουν μια συντονισμένη προσέγγιση για τη σταδιακή άρση των μέτρων ανάσχεσης με σκοπό την επιστροφή της κοινωνικής ζωής στην ομαλότητα και την επανεκκίνηση της οικονομίας. Βασικές αρχές αποτελούν: οι επιστημονικές συμβουλές, ο συντονισμός και η αλληλεγγύη. Ο χάρτης πορείας: τονίζει τη σημασία της διαφάνειας, της σαφούς, έγκαιρης δημόσιας επικοινωνίας και του συνεχούς διαλόγου με τις επιχειρήσεις και τις εμπορικές ενώσεις. καθορίζει 3 κριτήρια για την αξιολόγηση του περιορισμού της κυκλοφορίας: επιδημιολογική κατάσταση: δεδομένα που καταδεικνύουν ότι η εξάπλωση της νόσου έχει μειωθεί σημαντικά και έχει σταθεροποιηθεί για επαρκές χρονικό διάστημα· επαρκής δυναμικότητα του συστήματος υγείας: τόσο για την αντιμετώπιση του ιού, όσο και για την κάλυψη άλλων ιατρικών αναγκών· κατάλληλη ικανότητα παρακολούθησης: για τη διεξαγωγή δοκιμών μεγάλης κλίμακας προκειμένου να εντοπιστεί και να ανακοπεί η διασπορά του ιού. περιλαμβάνει 3 κατευθυντήριες αρχές για τη συντονισμένη χαλάρωση των μέτρων για τη νόσο COVID-19, επιτρέποντας παράλληλα διαφοροποιήσεις στα εθνικά χρονοδιαγράμματα και στα ιδιαίτερα χαρακτηριστικά: κάθε δράση πρέπει να είναι επιστημονικά τεκμηριωμένη· συντονισμός των υφιστάμενων εθνικών μέτρων και εκ των προτέρων κοινοποίηση τυχόν μέτρων· σεβασμός και αλληλεγγύη μεταξύ όλων των χωρών της ΕΕ. Καθορίζει μέτρα για τη σταδιακή άρση του εγκλεισμού: συλλογή δεδομένων και σχεδιασμός ενός άρτιου συστήματος, ανταλλαγή πληροφοριών με εναρμονισμένο τρόπο· δημιουργία πλαισίου για την ιχνηλάτηση επαφών και την προειδοποίηση με τη χρήση προαιρετικών εφαρμογών για φορητές συσκευές· διεύρυνση της ικανότητας διεξαγωγής εξετάσεων και εναρμόνιση των μεθόδων· αύξηση των ικανοτήτων και της ανθεκτικότητας των συστημάτων ιατροφαρμακευτικής περίθαλψης· συνέχιση της ενίσχυσης της προσφοράς ιατρικού εξοπλισμού και μέσων ατομικής προστασίας· δημιουργία ασφαλούς και αποτελεσματικού εμβολίου με ταχεία έγκριση και διαθεσιμότητα· ανάπτυξη ασφαλών και αποτελεσματικών θεραπευτικών αγωγών και φαρμάκων, ιδίως με τη δοκιμή φαρμάκων που προς το παρόν χρησιμοποιούνται για άλλες νόσους και παθήσεις. Παρέχει συστάσεις για τη σταδιακή άρση του περιορισμού της κυκλοφορίας: επαρκή χρόνο ανάμεσα στα διάφορα στάδια, της άρσης κάθε μέτρου, πιθανώς 1 μήνα· προοδευτική αντικατάσταση των γενικών μέτρων από συγκεκριμένα μέτρα, για παράδειγμα μεγαλύτερης διάρκειας προστασία για τις πλέον ευπαθείς ομάδες ή παραμονή σε καραντίνα των ατόμων που έχουν διαγνωστεί με τον ιό ή παρουσιάζουν συμπτώματά του· σε πρώτη φάση τοπική άρση των μέτρων και έπειτα σταδιακή επέκτασή της· σταδιακό άνοιγμα των εσωτερικών και εξωτερικών συνόρων της ΕΕ· νέες απαιτήσεις ασφαλείας για την αποκατάσταση της οικονομικής δραστηριότητας ώστε να μπορέσουν οι επιχειρήσεις να προσαρμοστούν —για παράδειγμα, με την ενθάρρυνση της τηλεργασίας· ειδικές απαιτήσεις ασφαλείας για τις συναθροίσεις, π.χ. μικρότερες τάξεις και διαφορετικές ώρες γευμάτων σε σχολεία και πανεπιστήμια· εκστρατείες ευαισθητοποίησης όσον αφορά αυστηρές πρακτικές υγιεινής για την πρόληψη της διασποράς του ιού μέσω της κοινωνικής αποστασιοποίησης και της χρήσης μασκών προσώπου σε δημόσιους χώρους. Εντοπίζει τομείς για μελλοντικές εισηγήσεις της Ευρωπαϊκής Επιτροπής, και συγκεκριμένα: κατευθυντήριες γραμμές για τις διάφορες διαγνωστικές εξετάσεις COVID-19· δίκτυο εργαστηρίων αναφοράς COVID-19 της ΕΕ· εξάλειψη των απαγορεύσεων και των περιορισμών στις εξαγωγές εντός της ΕΕ, και ιδιαίτερα ιατρικού εξοπλισμού· συστηματική χρήση των αντιµονοπωλιακών κανόνων, επιτρέποντας τη συνεργασία των εταιρειών προκειμένου να αντιμετωπίσουν τις ελλείψεις σε αγαθά και υπηρεσίες· εξορθολογισμό της άδειας κυκλοφορίας για τα νέα εμβόλια· συμβουλές για την αποκατάσταση των υπηρεσιών μεταφορών και για την ελεύθερη κυκλοφορία προσώπων· σύστημα ταχείας ειδοποίησης για τις αλυσίδες προσφοράς και αξίας· παρακολούθηση των εθνικών μέτρων· συνεργασία με τις εθνικές κυβερνήσεις για να εξεταστεί η χρηματοδότηση πρωτοβουλιών στο πλαίσιο του μέσου στήριξης έκτακτης ανάγκης [βλέπε κανονισμό (ΕE) 2020/521]. Παραθέτει τομείς στους οποίους η Επιτροπή έχει ήδη αναλάβει δράση για την αντιμετώπιση της κρίσης: χαλάρωση των κανόνων περί κρατικών ενισχύσεων σε ό, τι αφορά τις εθνικές δημόσιες δαπάνες προκειμένου να αμβλυνθούν οι κοινωνικοοικονομικές επιπτώσεις του ιού [COM(2020) 112 final και COM(2020) 143 final] με τον κανονισμό (ΕE) 2016/369 (βλέπε σύνοψη) θα συσταθεί το μέσο στήριξης έκτακτης ανάγκης για την υποστήριξη των συστημάτων ιατροφαρμακευτικής περίθαλψης· σύσταση (ΕΕ) 2020/518 σχετικά με μια κοινή εργαλειοθήκη της ΕΕ για τη χρήση εφαρμογών κοινωνικής αποστασιοποίησης· κατευθυντήριες οδηγίες για τη βοήθεια έκτακτης ανάγκης της ΕΕ για τη διασυνοριακή συνεργασία στον τομέα της υγειονομικής περίθαλψης.